РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/266-19

22. октобар 2019. године

Б е о г р а д

ЗАПИСНИК

89. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 22. ОКТОБРА 2019. ГОДИНЕ

Седница је почела у 12,30 часова.

Седници је председавала др Александра Томић, председник Одбора.

Седници су присуствовали чланови Одбора: Верољуб Арсић, Зоран Бојанић, Горан Ковачевић, Соња Влаховић, Оливера Пешић, Србислав Филиповић, Александар Стевановић, Милорад Мијатовић, Момо Чолаковић и Милан Лапчевић.

Седници нису присуствовали чланови Одбора: Душан Бајатовић, Миљан Дамјановић, Милорад Мирчић, Горан Ћирић, Војислав Вујић и Золтан Пек, као ни њихови заменици.

На предлог председника, **Одбор је једногласно (са 11 гласова “ за,,) утврдио** следећи

Д н е в н и р е д:

- Усвајање записника са 85, 87 и 88. седнице Одбора;

1. Покретање поступка за избор члана Савета гувернера Народне банке Србије.

Пре преласка на рад по утврђеној тачки дневног реда, Одбор је, без примедби, једногласно **(са 11 гласова “ за,,)** усвојио записник са 85. седнице Одбора; већином гласова **(9 гласова “ за,, , два народна посланика нису искористила право да гласају) Одбор је, без примедби,**  усвојио записник са 87. седнице Одбора; једногласно **(са 11 гласова “ за,,) Одбор је, без примедби,**  усвојио записник са 88. седнице Одбора.

1. **Тачка дневног реда**

Председник Одбора др Александра Томић подсетила је чланове Одбора да је Народна скупштина на Деветој седници Другог редовног заседања у 2014. години, одржаној 8. децембра 2014. године, за члана Савета гувернера изабрала мр Николу Мартиновића, на период од пет година. С обзиром на то да члану Савета гувернера мр Николи Мартиновићу мандат истиче 8. децембра 2019. године, потребно је да се до наведеног рока изабере члан Савета гувернера са новим мандатом од пет година. У том смислу, предложила је да се покрене поступак за избор члана Савета гувернера Народне банке Србије и да се упути допис председницима посланичких група у Народној скупштини, са позивом да доставе предлог кандидата за члана Савета гувернера, уроку од 15 дана, са биографијом кандидата и изјавом о прихватању кандидатуре. Одбор за финансије, републички буџет и контролу трошења јавних средстава ће, као овлашћени предлагач, у поступку утврђивања предлога кандидата, организовати разговор са кандидатима, у складу са чланом 203. став 3. Пословника Народне скупштине.

Одбор је једногласно (**са 11 гласова “ за,,**) прихватио предлог председника Одбора.

Седница Одбора је завршена у 12,45 часова.

Седница је тонски снимана.

СЕКРЕТАР ПРЕДСЕДНИК

Тијана Игњатовић др Александра Томић